Exqrch/javanese-Komodo-pixelgpt huggingface dataset:
Giyaran ulangan lan rilis komersial sabanjuré wis mugar syutingan iki manèh saka rekaman-rekaman vidéo kang digawé para pamirsa ing omah
Pungkasaning pambusakan lan pangguwangan
Sajeroning BBC, kawicaksanan resmi kanggo ngguwang lan mbusak isining arsip diwiwiti taun 1978
Nalika iku pasaran anyar kanggo rekaman kasèt vidéo dadi katon
Banjur cara pandelengané uga wis owah marang cara pandelengan manawa arsip-arsip program iku kudu diuri-uri lan dilestarèkaké kanggo générasi sabanjuré lan déné alesan sajarah lan kabudayan
Kapustakan Filem BBC diowahi lan digawé dadi punjering arsip filem lan kasèt vidéo kanggo nglestèraké rong jinis média iki
Épisode ilang ing paling akèh digolèki iku bokmanawa Épisode 4 saka sérial finalé William Hartnell, "The Tenth Planet" kang ing adegan pungkasan sang Doctor Kapisan régénerasi dadi sang Doctor Kapindho
Pérangan saka épisode iki kang isih ana, kajaba sawatara potongan filem 8mm kang kwalitasé ala, namung 27 detik pungkasan
Yaiku adegan régénerasiné lan sawatara detik sadurungé
Adegan iki isih ana amarga dituduhaké ing acara tv "Blue Peter" taun 1973 lan arsip acara iki isih kasimpen
Malahan sawisé praktèk resik-resik iki dipungkasi, masalah arsip liyané isih ana
Sérial saka mangsa 22-26 uga ditayangaké ing Jerman, kamangka swarané didubbing ing basa Jerman
Sawetara épisodené kang didubbing uga wis ora ana manèh ing arsip télévisi Jerman
Olèhé nggolèki épisode ilang panggah dilakoni
Ing tanggal 20 April 2006 ana wara-wara dicanangaké manawa reca Dalek kang gedhéné padha karo asliné bakal diwènèhaké wong kang bisa nemu lan mbalèkaké épisode kang ilang
Ing sasi Januari 2007 ITV miwiti kampanye kang jenengé "Raiders of the Lost Archive" lan sanadyan kampanye iki kang nglakoni stasiun télévisi ITV, wongé ya padha nggolèki épisode Doctor Who lan acara BBC liyané
Ing Dèsember 2012 kalawarti Radio Times wara-wara manawa nggolèki épisode Doctor Who liyané manèh, kanggo mbarengi ambal warsa acara télévisi iki kaping 50
Radio Times ya banjur mbabar pratélané dhéwé kang isiné épisode kang ilang
Kalawarti iki ya nggawé alamat layang èlèktronik kusus kanggo épisode Doctor Who kang ilang lan bisa dienggo para brayat manawa ana kang nduwé informasi ngenani prakara iki
Manawa dibandhingaké karo sérial liyané
Manawa dibandhingaké karo sérial BBC liyané ing dasawarsa 1960-an, "Doctor Who" iku épisodené kang isih ana lumayan akèh
Saka 253 épisode kang ditayangaké ing taun 1960-an, 156 isih ana – iki déné épisode-épisode iku dièkspor
Saka 253 épisode kang ditayangaké ing dasawarsa 1960-an, 156 isih èksis – iki mligi déné salinan kang digawé kanggo didol ing nagara ngamanca
Contoné saka Mangsa 1 lan Mangsa 2, ya iku mangsa-mangsa "Doctor Who" kang payu dhéwé ing taun 1960-an, namung kèlangan 9 lan 2 épisode
Kamangka Mangsa 4 lan 5 kang ora patiya payu, miturut urutan ora ana kang panggah èksis lan namung loro ("The Tomb of the Cybermen" lan "The Enemy of the World")
Popularitas lan profil dhuwur "Doctor Who" uga nulungi olèhé akèh épisode kang ilang bisa tinemu lan dibalèkaké manèh, kamangka kanggo program liyané kang ora patiya ditepungi, prakara iki bokmanawa ora bakal kalaksanan
Saka kabèh sérial BBC dasawarsa 1960-an, namung "Steptoe and Son" kang kabèh épisodené isih ana
Akèh program ora ana épisodené kang isih èksis, kaya ta opera sabun "Compact" (6 saka 43 épisode isih ana), "The Newcomers" (2 saka 375), lan "United!" (0 saka 147)
"Doctor Who" iku ya langka yèn dibandhingaké karo acara liyané, awit kabèh épisode dasawarsa 1970-an isih ana minangka rekaman asli utawa salinan ing filem, kamangka sérial liyané kaya ta "Z-Cars" lan "Dixon of Dock Green" kèlangan épisode saka taun luwih mutakir nganti taun 1975
Miturut status pungkasan ing sasi Oktober 2013, 97 épisode wis ilang
Épisode kang ilang ana 26 sérial, kalebu 10 sérial pepak
Pérangan ilang saka mangsa 3, 4 lan 5, saiki ana 79 kang sumebar ing 21 sérial saka 26 sérial
Kosok baliné mangsa 1, 2 lan 6 namung kélangan 18 épisode, kang sumebar ing 5 saka 25 sérial
Saka sérial kang ilang, ana telung épisode kang wis ora ana pérangan klip filemé babar belas, ya iku: "Marco Polo", "Mission to the Unknown", lan "The Massacre of St Bartholomew's Eve"
Nanging sajatiné pérangan pungkasan sérial sadurungé "Marco Polo" ngandhut sawatara detik saka "Marco Polo"
Banjur kabèh épisode kang ilang iki, ndarbèni rekaman swara
Sanadyan mangsa Patrik Troughton minangka Sang Doctor Kapindho iku kélangan luwih akèh épisode tinimbang mangsané William Hartnell minangka Sang Doctor Kapisan(53 lawan 44), carita-carita kang ilang babar belas saka mangsané Hartnell luwih akèh (6 lawan 4)
Ing ngisor iki kapacak sérial kang ilang
Sing diwèhi warna Serials iku kèlangan kabèh épisode
Sing kèlangan punjul saparoné diwèhi warna
Nganti saiki (Oktober 2013) wis ana 50 épisode ilang kang dibalèkaké
Pratélaning épisode kapacak ing ngisor iki
Fragmèn-fragmèn kang wis bali
Sanadyan akèh épisode kang isih ilang, rekaman swara pepak saka kabèh épisode saiki isih èksis lan kasimpen déning BBC
Rekaman iki kang nggawé para "fans" ing ngomah, kerepé saka mikrofon kang kasambung karo piranti pangrekam kasèt lan didokok cedhak TV
Sanadyan kwalitas rekaman njaba studio iki séjé-séjé, saben épisode ndarbèni punjul siji rekaman
Wiwit dasawarsa awal 1990-an, BBC wis mbabar rekaman swara kang ana saka épisode-épisode kang ilang
Rekaman iki ditambahi narasi déning manten paraga kaya ta Jon Pertwee, Tom Baker, Colin Baker, Peter Purves, lan Frazer Hines
Ing sasi Dèsèmber 2005, rekaman swara kabèh épisode wis dibabar, sanadyan sawatara adegan kang ngandhut bahan-bahan kang kareksa déning hak cipta rada dibesut lan diganti manawa prelu (contoné sawijining lagu Beatles ing "Evil of the Daleks"), urutan adegan kang rada diowahi lan ana sawatara kang ditimpali narasi
Kanggo sèt-sèt iki, kwalitas audioné dibenakaké, narasi panyambungé kadhangkala diganti lan sawatara adegan ditambah
Banjur uga ana fitur-fitur tambahan, kaya ta "Doctor Who - The Lost Episodes"[74] lan kasil citra skrip ing format PDF
Sawetara épisode ya wis dirékonstruksi mawa animasi lan dirilis kanthi didol minangka DVD
Saliyané iku uga akèh foto-foto épisode kang digawé.
Bornholmer Straße (filem) Bornholmer Straße (pocapané [sytra:se]) iku sawijining filem drama komedi Jerman kang disutradarani Christian Schwochow lan dibabar taun 2014
Filem iki nuduhaké jam-jam pungkasan sadurungé Témbok Berlin dibukak ing tanggal 9 Novèmber 1989 ing Kori Pawatesan Bornholmer Strasse ing Jerman Wétan déné paréntahé Harald Schäfer
Carita filem iki dhedhasar prastawa kang kadadéan beneran wengi iku, nalika manten Komandan Harald Jäger mènèhi paréntah mbukak kori pawatesan
Stasiun télévisi Jerman ARD nayangaké filem iki kanggo kapisan ing tanggal 5 November 2014, sawatara dina sadurungé ambal warsa kaping 25 Témbok Berlin dibukak
Ora nganti sawelas sasi sawisé, tanggal 3 Oktober 2015 filem iki ditayangaké manèh kanggo ngrayakaké ambal warsa kaping 25 Dina Kamanunggalané Manèh Jerman
Nalika wengi tanggal 9 Novèmber 1989, para prajurit kang njaga pawatesan sangisoring komando lètnan kolonèl Harald Schäfer padha siyap-siyap kanggo dines wengi kaya lumrahé
Punjering wengi iki sawijining asu mbedhal kang lumayu saka wétan menyang kulon lan bali manèh
Nalika mangan wengi bebarengan ing kantin, para panjaga pawatesan iki weruh konferènsi pèrs langsung juruwicara Jerman Wétan Günter Schabowski ing télévisi Jerman Wétan
Günter Schabowski ngandaraké manawa wiwit saiki warga nagara Jerman Wétan bisa lunga menyang nagara ngamanca tanpa rélatif njlimet
Kandané aturan anyar iki langsung berlaku
Schäfer nuli nilpun atasané ing Stasi, kang ngandaraké manawa kawajiban visa isih ana, sanadyan mangkono dhèwèké takon apa wis ana wong ing ngarepé pawatesan
Ing jam-jam sawisé dadi sangsaya akèh warga Jerman Wétan kang padha klumpuk ing ngarepé palang kori pawatesan lan nuntut supaya koriné dibukak
Harald Schäfer banjur rembugan karo para kolégané
Nanging kancané nyambut gawé ora ana kang bisa awèh solusi
Atasané kang ditilpuni bola-bali ya ora gelem mangsuli
Banjur nalika tilpun manèh karo atasané, atasané tilpun karo Jéndral
Nalika iku wong-wongé padha rembugan apa Harald bisa mudheng karo situasi iki
Banjur Harald ndokok tilpuné ing jabané cendhéla
Dadi para atasané bisa krungu olèhé wong bengok-bengok
Sawisé iku Harald ditilpun manawa wong-wong kang paling seru olèhé protès olèh metu nanging paspor kudu distèmpel lan digawé ora berlaku manèh
Nanging aja nganti kang distèmpel ngerti
Nuli sawatara wong olèh lunga menyang Berlin Kulon
Nanging situasiné dadi saya nggegirisi nalika wong-wong liyané ya padha mèlu kepéngin lunga lan sawatara warga Berlin Wétan kepéngin bali saka Berlin Kulon
Banjur ana akèh kancané kang ngedumi bedhil otomatis AK 47 lan ana kancané kang ngancem wong nganggo pistul
Pungkasané Harald mbukak kori lan ngidinaké kabèh wong lunga menyang Berlin Kulon
Kancané nuli kandha manawa nagara Jerman Wétan wis mèh bakal sirna
Banjur wong kang nduwé asu teka lan njupuk asuné
Ésuké nalika Harald mulih, dhèwèké carita karo bojoné yèn awaké kang mbukak pawatesan.
Bojoné nuli kandha supaya dhèwèké aja nglucu bab prakara iki
Filem télévisi ARD iki kang ditayangaké nalika ambal warsa kaping 25 sirnané Témbok Berlin nglukisaké prastawa kang kadadéan kanthi persis banget ing kori pawatesan Bornholmer Straße
Paraga "Lètkol Harald Schäfer" iku dhedhasar Harald Jäger
Sing dadi dhasar skénario ya iku buku dokumèntasi "Der Mann, der die Mauer öffnete
Warum Oberstleutnant Harald Jäger den Befehl verweigerte und damit Weltgeschichte schrieb" ("Wong Lanang kang mbukak Témbok Berlin
Genéya Lètnan Kolonèl Harald Jäger nglawan paréntah lan nulis babading jagad"), kang endi pangriptané Gerhard Haase-Hindenberg uga nduwé paraga cilik minangka réporter tv Jerman Kulon
Sawijining tim kodhak Spiegel TV milem wong-wong kang péngin lunga ngulon ing jam-jam sadurungé pawatesan dibukak ing kori Bornholmer Straße saka perspèktif Berlin Wétan
Mula kadadéan ing kéné dokumèntasiné pepak banget
Ing kori pawatesan Bornholmer Straße/Kreteg Bösebrücke iku kang dhisik dhéwé dibukak, banjur sawisé lagi kori pawatesan liyané ing Berlin
Filem iki déning para kritikus ditampa apik, contoné uga ing koran "Frankfurter Allgemeinen Zeitung"
Ing "Spiegel Online" Christian Buß nulis manawa: "Si sutradara
Christian Schwochow karo filem tragikomedi 'Bornholmer Straße' nggawé filem tv kang "sisan" lembut lan riskan dhéwé ing 25 taun pungkasan"
Lan produsèn Nico Hofmann ngandaraké ing "Nachhinein", manawa karyané iki nalika diputer ing "Filmfest München" dikeploki karo ngadeg
Nuli koran "die Rheinische Post" ngelem Charly Hübner kang bisa mainaké paragané Lètkol Harald Schäfer mawa Dagegen lobte die Rheinische Post zwar Charly Hübner, der seiner Hauptfigur „Oberstleutnant Harald Schäfer so viel Tiefgang (gebe), wie es das Drehbuch erlaubt“, und auch die „stärksten Momente“ des Films, wenn er die emotionale „Darstellung der DDR-Bürger, die sich nicht mehr wegschicken lassen“ in den Fokus rücke
Banjur kang astamiwa iku Ulrich Matthes "kang bisa maragaké sang Kolonèl ing Markas Agung SED nalika dhèwèké mèh dadi édan kanthi sampurna." Nanging koran iki mligi uga kritik manawa: "Ora cetha genéya Schwochow mutusaké nggambaraké lan nyritakaké wengi kang dramatis ing pawatesan iki minangka Tragikomedi
Sajatiné luwoh becik manawa dhèwèké panggah olèhé nggambaraké minangka sawijining carita kadurjanan
Dhèwèké ora bisa utawa emoh marem karo gagrag klasik standar historis
Dadi ing filemé para prajurit Jerman Wétan iki medhun drajadé déné digambaraké minangka kaum amatiran kang bodho lan kakèhan ngomong tuwin ora mbebayani babar belas
Situasi mbebayani kang kala kuwi bener-bener èksis manawa bedhil-bedhil otomatis bakal diarahaké marang para warga digawé dadi parodi
Olèhé aksi para panjaga pawatesan kang ora nduwé daya lan butuh pitulung iki disengkuyung musik konyol marahi rasa anèh marang para pamirsa." -Rena Lehmann Cacahing pamirsa
Film "Bornholmer Straße" kapisan ditayangaké ing Jerman tanggal 5 Novèmber 2014, ditonton déning 6,99 yuta pamirsa lan olèh pangsa pasar 21,5 % kanggo Das Erste
Adhedhasar skénario Heide und Rainer Schwochow saha pamileman taun 2014 déning Christian Schwochow kang suksès iki, Jörg Steinberg nggawé adhaptasi sandiwara kang digelar kanggo kapisan ing tanggal 13 Novèmber 2015 ing Neue Theater Halle ing Halle (Saale).
Basa Èslan Basa Èslan( ) iku basa Jermanik Lor lan basa ing nagara Èslan
Basa iki kalebu kulawarga basa Indo-Éropah ing cawang Jermanik Lor utawa Nordhik sajeroning kulawarga basa Jermanik
Duk nguni, basa iki dadi basa Indo-Éropah paling kulon sadurungé ana kolonisasi Amérika
Basa Èslan, Faru, Noren, lan Nurwègen Kulon nunggal kulawarga basa "Nordhik Kulon;" dalah basa Dhénemarken, Nurwègen Wétan, lan Swédhen nunggal kulawarga basa "Nordhik Wétan"
Basa Nurwègen Anyar Bokmål kaprabawani rong golongan iku, kang nuli njalari kulawarga basa Nordhik kapérang dadi golongan basa Skandhinavia dharatan lan golongan basa "Nordhik Kapuloan" (kalebu basa Èslan)
Pérangan gedhé basa-basa Éropah Kulon wis akèh sudané ing tataran inflèksi, mligi babagan dhéklinasi tembung aran
Nanging sawaliké, basa Èslan isih memetri paramasastra sintètik patang kasus kang mandi, nanging adoh luwih konservatif lan sintètik tinimbang, basa Jerman
Awit basa Èslan ana ing kulawarga Jermanik, kang sakabèhé wis suda ing babagan sistem kasus Indo-Éropah, ala duluné yèn nyandhingaké paramasastra Èslan karo tunggal-tunggalé saka kulawarga basa Baltik lan Slavik kang luwih konservatif sajeroning kulawarga basa Indo-Éropah, isih memetri kasus nganti cacah enem utawa punjul
Basa Èslan kaciri saka warna-warna dhéklinasi nirajeg
Basa Èslan uga ngemu akèh conto kasus mèncèng tanpa tembung pangatur, kaya déné basa Latin
Contoné, akèh saka pirang-pirang kasus ablatif Latin kang sapasang karo kasus datif Èslan
Konservatisme basa Èslan lan isomorfisme dhengketé karo basa Norse Kuna (kang diistilahaké basa Èslan Kuna déning para linguis) ateges wong Èslan saiki isih gampang maca "Eddas," saga, lan karya sastra Norse Kuna liyané kang dianggit nalika abad ping sepuluh tekan telulas
Mayoritas panyatur basa Èslan, watara wong 320.000, urip ing nagara Èslan
Punjul wong 8.000 panyatur basa Èslan manggon ing Dhénemarken, kang udakara 3.000 ing antarané mono minangka siswa utawa mahasiswa
Basa iki uga dicaturaké déning udakara wong 5.000 ing Amérikah Sarékat lan punjul wong 1.400 ing Kanadha
Cacah jiwa panyatur basa Èslan gedhé dhéwé kang urip ing jaban rangkah Èslan ya iku ana ing Manitoba, mligi Gimli ("Gimli" iku tembung Norse Kuna ateges 'swarga')
Masiya 97% cacah jiwané ngakoni yèn basa Èslan minangka basa ibuné, basa iki mendha panganggoné ing sawenèh bebrayan ing jaban rangkah, mligi ing Kanadha
Panyatur basa Èslan sajabaning nagara Èslan katon gedhé angka èmigrasiné ing samubarang kajaba ing Gimli, kang wis didunungi kawit 1880-an tekan sapréné
Badan Árni Magnússon tumrap Kajian Èslan minangka sasana kanggo ngupakara babon-babon Èslan tengahan lan nyinaoni basa lan sastrané
Paheman Basa Èslan, kang dumadi wakil-wakil universitèt, seniwan, jurnalis, guru, lan Kamantrian Budaya, Kawruh, lan Wiyata, wènèh wewenang ngenani naya basa
Kawit 1995, saben 16 Novèmber, tanggal lairé pujangga abad ping 19 Jónas Hallgrímsson iku dibiwada minangka Dina Basa Èslan
Tulisan abasa Èslan paling lawas kang kasil kaupakara ditulis watara taun 1100 AD
Akèh-akèhé tulisan iku dhedhasar kidung lan kukum kang adaté diuri-uri kanthi lésan
Tulisan kang paling kaloka, kang ditulis ing laladan Èslan kawit abad ping 12, ya iku saga-saga Èslan
Tulisan-tulisan iku nglimputi karya-karya sujarah lan kidung Édda
Basa kang dianggo ing saga iku basa Èslan Kuna, minangka dhialèk kulonan saka basa Norse Kuna
Nalika Èslan kabawah papréntahan Dhénemarken saka taun 1380 tekan 1918, basa Èslan sithik owahé lan panggah dadi basa padinan wargané
Sanajan isih luwih arkais tinimbang basa Jermanik liyané, owahing basa Èslan kaciri ing cara pangucap saka abad ping 12 tekan ping 16, mligi ing babagan wuni swara (mirunggan "á", "æ", "au", lan "y/ý")
Alfabèt Èslan modhèren tumuwuh saka bebaku kang dipikukuh nalika abad ping 19, mligi déning linguis Dhénemarken Rasmus Rask.
Bebaku iku banget dhedhasar ortografi ing wiwitan abad ping 12 kang kapacak ing babon nyalawadi aran "Paramasastra Wiwitan" anggitané wong anonim, kang nuli dijuluki Juru Paramasastra Wiwitan
Bebaku kang disusun Rasmus Rask mono gawéan ulang saka paramasastra kuna ika dikanthèni sawenèh owahan saperlu minangkani samaya Jermanik kang ana, kaya ta panganggoné "k" kang èksklusif timbangané "c." Manéka fitur arkais, kaya déné huruf "ð", durung dianggo nganti tumekané abad-abad kèri iki
Bebaku Rask mono ndhasari owahan gedhé ing praktèké
Owahan kang tembé dumadi nalika abad ping 20 contoné panganggoné "é" lowung "je" lan pambusaké "z" saka alfabèt Èslan ing 1973
Sajabané panambahing kosa anyar, basa Èslan tulis ora akèh owahé kawit abad ping 11, ya iku nalika tulisan-tulisan wiwitan ginurit ing vèlum
Panyatur ing wektu iki bisa mangertèni saga lan Édda asli kang tinulis watara wolung atus taun kapungkur
Saga-saga iku racaké diwaca mawa éjaan anyar lan cathetan sikil nanging saliyané iku wutuh (saèmper pamacaning Shakespeare sarana basa Inggris anyar)
Akèh wong Èslan ora patia kangèlan saperlu mangertèni babon-babon asli iku
Status ukum lan pangaku
Miturut undhang-undhang (61/2011) kang disahaké parlemèn nalika 2011, basa Èslan iku "basa resmi ing Èslan"
Èslan iku anggota Paheman Nordhik, minangka forum tembayatan antara nagara-nagara Nordhik
Paheman iku mung nganggo basa Dhénemarken, Nurwègen, lan Swédhen minangka basa karya (masiya Paheman iku mbabar materi ing basa Èslan)
Lumantar Samaya Basa Nordhik, kawit taun 1987 warga Èslan duwé hak saperlu nganggo basa Èslan nalika sesambungan karo bebadan resmi ing nagara-nagara Nordhik liya, tanpa kena béya alih basa utawa pertalan
Samaya iki nyakup kanggo urusan griya sakit, sasana pakaryan, kantor pulisi lan kasantosan sosial
Nanging, paugeran iki ora tumama amarga basa Èslan ora cukup dingertèni wong akèh lan akèh wong Èslan dhéwé, kang ora lanyah ing basa-basa Skandhinavia liya, cukup ngerti basa Inggris nedya sesambungan karo bebadan sarana basa iku (masiya ana bukti yèn kabisan basa Inggris umum wong Èslan iku rada diluwih-luwihaké)
Ing kaanan mangkono, wong Èslan milih nganggo basa Inggris
Nagara-nagara Nordhik ngandhemi nedya nyadhiya ladi ing manéka basa marang kabèh warga saben nagarané, nanging iki ora ateges kabèh hak basa diwènèhaké, kajaba prakara pidana lan pangadilan.
Wong Hutsul Wong Hutsul (Ukrainian: гуцули , "hutsuly"; Polish: "Hucuł" , jamaké "Huculi, Hucułowie"; Romanian: "huțul" , plural "huțuli") ya iku sawijining golongan étno-budaya wong Ukraina, kang uwis ndunungi pagunungan Karpathia suwéné pirang-pirang abad, mligi ing Ukraina lan ing pojok Lor Rumeni (ing wewengkoning Bukovina lan Maramureş)
Wong Hutsulnganggep dhiriné minnagka péranganing étnis minoritas Rusyn lan/utawa minangka wong gunung Ukraina
Ana manéka warna panganggep ngenani asalé jeneng "Hutsul"
sawijining pratèlan mratèlaké yèn kuwi asalé saka tembung ing basa Rumenia kang artiné "mbrèdhel" (cf
Pratèlan liyané nerangaké yèn asalé kuwi saka tembung ing basa Slavik "kochul"—"panjlajah", "wong migran"—kang ngrujuk marang cara uripé wong-wong kuwi kang semi-nomadhik, marang jeneng salah sawijiné wong Turkik saka Uzy, lan uga marang jeneng Adipati Agung Moravia, Hetsyla
Nanging, iki panemu lawas tur nirakadhemis
Durung ana ancangan sah kang tau kawetu ngenani iku
Jenengé akèh-akèhé iku minangka éksonim, kang digunakaké déning golongan-golongan tanggané ora amung déning wong Hutsul sanajan kang liyané uwis ngayuh uga
Wong Hutsul ndunungi wewengkon ing antaraning Kidul-Wétaning pérangan kang didunungi déning wong Boyko, tekan pérangan Lor saka pérangan Rumeniné wong Karpathia
Ana sawenèh carita panganggep ngenani asalé wong Hutsul
Miturut ahli sujarah Rumeni, Nicolae Iorga, "huțuli" utawa "huțani" iku wong Rumeni kang kadenasionalisasi
Panganggep liyané nyebutaké yèn wong Hutsul iku turunan saka wong Kroasia Putih, sawijining wong Slavik kang ndunungi wewengkon kuwi saka abad angka 4 nganti abad angka 12, utawa saka wong Slavik saka Ulichs, kang kapeksa ninggal tanah wutah getihé kang sadurungé kang ana ing sacedhaké kali Bug Kidul sangisoré dhesekan saka wong Pechenegs
Miturut sawenèh sumber Ukraina, wong Hutsuls nganggep dhiriné minangka sawijining péranganing étnis Ukraina, lan uga jati dhiri lokalé ing wektu bebarengan iku minangka sawijining sub-ètnis
Sanajan mangkono, akèh wong Rusyn kang ora sarujuk
Basa Hutsul lumrahé dianggep dhialèk saka basa Ukraina Kulon kang kaprabawani sithik déning basa Polandia
Sanajan mangkono, sawenèh ahli basa nganggep basa Hutsul minangka sawijining wujud saka basa Rusyn
Basa mau uga nduwé sawijining tembung serapan saka basa Rumeni
Amarga kaanan sistem pajaran kang ana saiki, dhialèk Hutsul iki
Kawit Stalin nganèksasi Transkarpatia, pawiyatan wajib diayahi mligi sarana basa Ukraina sastra baku
Ing wektu anyaran iki, uwis ana wod obah-obahan kanggo nglestarèkaké basa Hutsul supaya tetep ana.
Welt am Draht Welt am Draht (basa Jerman tegesé 'Jagad ing Kawat') iku sawijining fiem télévisi sains fiksi Jerman Kulon babaran taun 1973
Filem iki nyritakaké simulasi kauripan
Skénarioné dhedhasar buku "Simulacron-3" pangriptané Daniel F
Filem iki nalika ditayangaké kapisan ing taun 1973, ditayangaké minangka mini séri rong pérangan
Sutradarané Rainer Werner Fassbinder
Filem iki olèhé syuting ing filem ukuran 16 mm.
Stadion Emirates Stadion Emirates utawa "Emirates Stadium" iku stadion utawa lapangan gedhé kang dadi kandhangé Arsenal F.C.
Dijenengaké Emirates amarga Fly Emirates dadi panyokong duit gedhé dhéwé kanggo Arsenal
Lapangan iki sajatiné dudu kandhang Arsenal kang kapisan
Sadurungé kandhangé Arsenal ya iku Highbury ing London sisih lor
The Gunners pindhah menyang stadion anyaré iki ing mangsa 2006/2007
Nganti sepréné stadion iki dadi salah siji stadion bal-balan kang gedhé dhéwé ing tlatah Inggris
Persisé gedhé dhéwé nomer telu sawisé Wembley lan Old Trafford
Ing stadion iki uga, saben bakda mangsa rampung dianaké Emirates Cup
Kompetisi iki dieloni déning Arsenal karo sapérangan kelompok bal-balan kang diundang déning Arsenal
Stadion ing London sisih Lor iki bisa ngemot nganti 60.000 uwong.
Good Bye, Lenin! Good Bye, Lenin! iku sawijining filem komedi tragis Jerman sing dirilis taun 2003
Film sing disutradarani Wolfgang Becker iki bisa diarani péranganing gerakan rasa kangen marang Jerman Wétan ("Ostalgie")
Kalebu para paraga ya iku Daniel Brühl, Katrin Saß, Chulpan Khamatova, lan Maria Simon
Sapérangan gedhé adegan disyuting sakiwa tengené Karl-Marx-Allee ing Berlin lan Plattenbauten cedhak Alexanderplatz
"Good Bye, Lenin!" iku filem kapisan sing dituduhaké ing Fèstival Filem Internasional Jakarta 2004.
Watuwaled Watuwaled iku watu enepan kang darbèni tepan wiji sajeroning ukuran waled, luwih alus tinimbang watupasir luwih kasar tinimbang watulempung
Watuwaled iku watu enepan jinis klastan
Kaya ta arané, watu iki mligi awujud (luwih 2/3) saka bahan-bahan waled, pinaricéda minangka wiji saktepan 2–62 µm utawa 4 ketuk 8 déning ukuran Krumbein phi (φ)
Watuwaled cumetha bedha saka watupasir amarga pori-poriné kuwih cilik lan lèrèging duwèni pecahan lempung luwih etes
Najan kerep dikira watulendhut, watuwaled iki tanpa sigaran kaya ta kang lumrah ana ing watulendhut
Watuwaled bisa duwèni pletonan
Kajaba watuwaledé cekep nglempungi, tapel-tapelan bakal samar lan gampang maluluhhawa déning padon mèncos tan kapernah karo limbungan
Watulendhut iku watu kang ngamot lendhut, ya iku bahan kang duwé ukuran saka waled ketuk lempung
Watuwaled diwijang tumrap darbèni waled kang akèh, dudu lempung.
Duolingo Duolingo iku platforem sinau basa gratis sing dumadi sana jaringan lan aplikasi sinau basa sarta ujian pambiji lanyahing basa
Duolingo nyoroh kabèh kursus basané tanpa béya
Ing April 2016, sana jaringan lan aplikasi sinau basa darbéné nyorohaké kursus basa cacah 59 ngenani 23 basa béda-béda; kanthi kursus tambahan cacah 23 pinuju dikembangaké
Aplikasiné sumadhiya ing platforem iOS, Android, lan Windows 8 dalah 10 mawa naraguna karègistrasi cacah 120 yuta sadonya.
Das Leben der Anderen Das Leben der Anderen (Jawa ' Kauripané wong liya') iku sawijining filem Jerman taun 2006